CELEX: 32021R1293
Language: bg
Date: 2021-08-03 00:00:00
Title: Регламент за изпълнение (ЕС) 2021/1293 на Комисията от 3 август 2021 година за изменение на Регламент за изпълнение (ЕС) 2021/823 за налагане на окончателно изравнително мито върху вноса на определена дъгова пъстърва с произход от Турция след преглед с оглед изтичане на срока на действие на мерките в съответствие с член 18 от Регламент (ЕС) 2016/1037 на Европейския парламент и на Съвета

4.8.2021   
               
               
                  BG
               
               
                  Официален вестник на Европейския съюз
               
               
                  L 281/4
               
            
         РЕГЛАМЕНТ ЗА ИЗПЪЛНЕНИЕ (ЕС) 2021/1293 НА КОМИСИЯТА
         от 3 август 2021 година
         за изменение на Регламент за изпълнение (ЕС) 2021/823 за налагане на окончателно изравнително мито върху вноса на определена дъгова пъстърва с произход от Турция след преглед с оглед изтичане на срока на действие на мерките в съответствие с член 18 от Регламент (ЕС) 2016/1037 на Европейския парламент и на Съвета
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2016/1037 на Европейския парламент и на Съвета от 8 юни 2016 г. относно защитата срещу субсидиран внос от държави, които не са членки на Европейския съюз (1), и по-специално член 24, параграф 1 от него,
         като има предвид, че:
         
                     (1)
                  
                  
                     Вносът на определена дъгова пъстърва с произход от Турция е предмет на окончателно изравнително мито, наложено с Регламент за изпълнение (ЕС) 2021/823 на Комисията (2).
                  
               
                     (2)
                  
                  
                     BAFA Su Ürünleri Yavru Üretim Merkezi Sanayi Ticaret AŞ („Bafa“), TARIC (3), допълнителен код по ТАРИК B965, дружество, за което се прилага индивидуална ставка на изравнителното мито от 1,5 % (4), информира Комисията, че след сливане със своето дружество майка е променило наименованието си на Kılıç Deniz Ürünleri Üretimi İhracat İthalat ve Ticaret A.Ş.
                  
               
                     (3)
                  
                  
                     След промяна на наименованието си (5), на 19 октомври 2020 г. дружеството поиска от Комисията да потвърди, че промяната на наименованието не засяга правото на дружеството да се ползва от индивидуалната ставка на изравнителното мито, прилагана за него при предишното му наименование.
                  
               
                     (4)
                  
                  
                     Комисията разгледа предоставената информация и стигна до заключението, че промяната на наименованието е надлежно регистрирана от съответните органи, извършена e в рамките на групата от дружества, в която е участвало Bafa, и не е довела до нови отношения с други групи дружества, които не са били разследвани от Комисията.
                  
               
                     (5)
                  
                  
                     Следователно тази промяна на наименованието не засяга констатациите в Регламент за изпълнение (ЕС) 2021/823 на Комисията, и по-специално приложимата спрямо дружеството ставка на изравнителното мито. Доказателствата в преписката също така потвърдиха, че промяната на наименованието е приложима от 31 август 2020 г., тъй като на тази дата промяната е вписана в търговския регистър на Бодрум.
                  
               
                     (6)
                  
                  
                     Предвид изложеното в горното съображение, Комисията счете за целесъобразно да измени Регламент за изпълнение (ЕС) 2021/823, за да отрази промененото наименование на дружеството, на което преди това беше определен допълнителен код по ТАРИК B965.
                  
               
                     (7)
                  
                  
                     Мерките, предвидени в настоящия регламент, са в съответствие със становището на комитета, създаден с член 15, параграф 1 от Регламент (ЕС) 2016/1036 на Европейския парламент и на Съвета (6),
                  
               ПРИЕ НАСТОЯЩИЯ РЕГЛАМЕНТ:
         
            Член 1
            
               1)   Член 1, параграф 2 от Регламент за изпълнение (ЕС) 2021/823 на Комисията се изменя, както следва:
               
                  
                              „BAFA Su Ürünleri Yavru Üretim Merkezi Sanayi Ticaret AŞ“
                           
                           
                              B965
                           
                        
               се заменя с:
               
                  
                              „Kılıç Deniz Ürünleri Üretimi İhracat İthalat ve Ticaret A.Ş.“
                           
                           
                              B965
                           
                        
            
            
               2)   Допълнителният код по ТАРИК B965, определен преди това за BAFA Su Ürünleri Yavru Üretim Merkezi Sanayi Ticaret AŞ, се прилага за Kılıç Deniz Ürünleri Üretimi İhracat İthalat ve Ticaret A.Ş. от 31 август 2020 г. Платените от Kılıç Deniz Ürünleri Üretimi İhracat İthalat ve Ticaret A.Ş. окончателни мита, които надвишават изравнителното мито, установено в член 1 от Регламент за изпълнение (ЕС) 2020/658 и член 1, параграф 2 от Регламент за изпълнение (ЕС) 2021/823 по отношение на BAFA Su Ürünleri Yavru Üretim Merkezi Sanayi Ticaret AŞ, се възстановяват или опрощават в съответствие с приложимото митническо законодателство.
            
         
         
            Член 2
            Настоящият регламент влиза в сила в деня след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 3 август 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 176, 30.6.2016 г., стр. 21.
         
            (2)  Регламент за изпълнение (ЕС) 2021/823 на Комисията от 20 май 2021 г. за налагане на окончателно изравнително мито върху вноса на определена дъгова пъстърва с произход от Турция след преглед с оглед изтичане на срока на действие на мерките в съответствие с член 18 от Регламент (ЕС) 2016/1037 на Европейския парламент и на Съвета (ОВ L 183, 25.5.2021 г., стр. 5).
         
            (3)  Интегрираната тарифа на Европейския съюз.
         
            (4)  Това мито бе първоначално наложено с Регламент за изпълнение (ЕС) 2020/658 от 15 май 2020 г. на Комисията за изменение на Регламент за изпълнение (ЕС) 2015/309 на Комисията за налагане на окончателно изравнително мито и за окончателно събиране на временното мито, наложено върху вноса на определена дъгова пъстърва с произход от Турция след извършването на междинен преглед съгласно член 19, параграф 4 от Регламент (ЕС) 2016/1037 на Европейския парламент и на Съвета (ОВ L 155, 18.5.2020 г., стр. 3).
         
            (5)  Търговски регистър на Бодрум, Република Турция, известие № 1623 от 31 август 2020 г.
         
            (6)  Регламент (ЕС) 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (OВ L 176, 30.6.2016 г., стp. 21).